Pakistan u krizi i naredne godine
Januarski izbori u Pakistanu dovedeni u pitanje zbog ubistva gospođe Bhutto. Da li je to još jedan znak da će se previranja nastaviti i
Smrću Benazir Bhutto završava se jedna od najturbulentnijih godina za jednog od najvažnijih američkih saveznika u ratu protiv terorizma. Istovremeno, to bi također moglo značiti i početak još jedne burne godine za pakistanskog predsjednika Perveza Musharafa. On se bori s nekoliko problema, a najizrazitiji su rastući val ekstremizma u plemenskim područjima i kontinuirana borba za političku vlast. Smrt gospođe Bhutto je prekretnica za zemlju zahvaćenom borbom između vjerskog ekstremizma i liberalnih demokratskih snaga koje je ona predvodila. Ona je to intenzivno osjećala i na to ukazivala: Nekoliko sedmica nakon ponovnog izbora za još jedan petogodišnji predsjednički mandat, predsjednik Pakistana Pervez Musharaf je nametnuo vanredno stanje i suspendirao ustav zemlje. Braneći odluku o uvođenju vanrednog stanja, on je kao razloge navodio politička previranja i porast terorističkih aktivnosti u nekim dijelovima zemlje: Povećano prisustvo talebana se osjećalo kroz porast samoubilačkih napada u većim gradovima u zemlji. Istaknuti aktivista za ljudska prava Asma Jehangir okrivljivala je pakistanskog predsjednika za ignoriranje znakova upozorenja. Strani promatrači, analitičari i političari upozoravali su da bi vjerski motivirano nasilje moglo potkopati liberalni i demokratski napredak u Pakistanu. Bivši američki senator Tom Daschle, čelnik američkog Nacionalnog demokratskog instituta, bio je jedan o njih. Pod jakim unutrašnjim i vanjskim pritiskom, general Musharaf je napustio vojni položaj u novembru, kako bi postao civilni predsjednik. On je obećao da će u novoj godini održati slobodne i poštene izbore. Tim povodom gospodin Daschle kaže: Iako je predsjednik Musharaf ukinuo vanredno stanje i dopunio ustav zemlje, on, kako se izvještava, ne planira olakšati ograničenja nametnuta medijima ili, prije januarskih izbora, eventualno vratiti na položaj zbačene sudije. Tu vrstu čvrstine, pakistanski predsjednik opravdava riječima: Kritičari kažu da će predsjednik Musharaf nastojati ostati čvrsto na vlasti manipulirajući predstojećim izborima. Podrška koju još uvijek uživa u pakistanskoj javnosti mogla bi obeshrabriti parlament, koji mu nije naklonjen, da pokuša pokrenuti proces njegovog opoziva zbog nametanja vanrednog stanja i izmjena i dopuna nacionalnog ustava. Većina pravnih stručnjaka ne prihvata objašnjenja gospodina Musharafa da amandmani nametnuti tokom šestosedmičnog vanrednog stanja ne zahtijevaju odobrenje novog parlamenta. Neki politički promatrači vjeruju da su januarski izbori dovedeni u pitanje zbog ubistva gospođe Bhutto, što je još jedan znak da će se previranja u Pakistanu nastaviti i u 2008. godini.